《霜》
唐代·徐夤

应节谁穷造化端，菊黄豺祭问应难。红窗透出鸳衾冷，

白草飞时雁塞寒。露结芝兰琼屑厚，日干葵藿粉痕残。

世间无比催摇落，松竹何人肯更看。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。